L 222/160
EL
Επίσημη Εφημερίδα της Ευρωπαϊκής Ένωσης
8.9.2023
4.4.2.15.
Βοήθεια για την επιβίβαση και την αποβίβαση Προβλέπονται κανόνες λειτουργίας που εξασφαλίζουν ότι το προσωπικό είναι ενημερωμένο για το ενδεχόμενο να ζητηθεί από άτομα με αναπηρία και άτομα με μειωμένη κινητικότητα βοήθεια για την επιβίβαση ή την αποβίβασή τους, και για την παροχή βοήθειας, εάν ζητηθεί.
Οι όροι παροχής βοήθειας σε άτομα με αναπηρία και άτομα με μειωμένη κινητικότητα καθορίζονται στον κανονισμό (ΕΕ) 2021/782.
4.4.2.16.
Κρηπίδωμα — Ζώνη χρήσης βοηθημάτων επιβίβασης αναπηρικών αμαξιδίων Η σιδηροδρομική επιχείρηση και ο διαχειριστής υποδομής ή ο διαχειριστής του σταθμού καθορίζουν από κοινού μια ζώνη του κρηπιδώματος όπου είναι δυνατή χρήση βοηθήματος και αποδεικνύουν ότι προσφέρεται.
Η εν λόγω ζώνη είναι συμβατή με τα υπάρχοντα κρηπιδώματα στα οποία ενδέχεται να σταθμεύσει η αμαξοστοιχία.
Κατά συνέπεια, το σημείο στάθμευσης της αμαξοστοιχίας προσαρμόζεται σε ορισμένες περιπτώσεις ώστε να πληρούται η παρούσα απαίτηση.
Προβλέπονται κανόνες λειτουργίας προκειμένου να λαμβάνονται υπόψη οι μεταβολές στη σύνθεση των αμαξοστοιχιών (βλέπε σημείο 4.2.1.12), ώστε το σημείο στάθμευσης των αμαξοστοιχιών να καθορίζεται με βάση τις ζώνες χρήσης των βοηθημάτων επιβίβασης.
4.4.2.17.
Χρήση κινητών βαθμίδων σε περίπτωση έκτακτης ανάγκης Προβλέπονται κανόνες λειτουργίας για το κλείσιμο ή το άνοιγμα έκτακτης ανάγκης της πλάκας γεφύρωσης σε περίπτωση διακοπής ρεύματος.
4.4.2.18.
Συνδυασμοί λειτουργίας τροχαίου υλικού συμμορφούμενου και μη συμμορφούμενου προς την παρούσα ΤΠΔ Όταν για τον σχηματισμό αμαξοστοιχίας χρησιμοποιείται συνδυασμός τροχαίου υλικού συμμορφούμενου και μη συμμορφούμενου, προβλέπονται διαδικασίες λειτουργίας που διασφαλίζουν ότι παρέχονται εντός της αμαξοστοιχίας δύο τουλάχιστον χώροι αναπηρικών αμαξιδίων σύμφωνα με την παρούσα ΤΠΔ.
Εάν η αμαξοστοιχία διαθέτει τουαλέτες, διασφαλίζεται ότι οι χρήστες αναπηρικών αμαξιδίων έχουν πρόσβαση σε χώρους υγιεινής καθολικής χρήσης.
Για τέτοιους συνδυασμούς τροχαίου υλικού, προβλέπονται διαδικασίες που διασφαλίζουν ότι σε όλα τα οχήματα παρέχονται οπτικές και ηχητικές πληροφορίες για το δρομολόγιο.
Σε σχηματισμούς του είδους αυτού θεωρείται αποδεκτό το ενδεχόμενο να μην είναι εντελώς λειτουργικά τα συστήματα παροχής πληροφοριών δυναμικού χαρακτήρα, οι χώροι αναπηρικών αμαξιδίων, οι τουαλέτες καθολικής χρήσης, η κλινοθέσια για αναπηρικά αμαξίδια και οι συσκευές κλήσης.
4.4.2.19.
Σχηματισμός αμαξοστοιχίας από μεμονωμένα οχήματα που συμμορφώνονται με την παρούσα ΤΠΔ Σε περίπτωση αμαξοστοιχίας που έχει σχηματιστεί από οχήματα που έχουν αξιολογηθεί μεμονωμένα σύμφωνα με το σημείο 6.2.7, προβλέπονται διαδικασίες λειτουργίας που διασφαλίζουν ότι η αμαξοστοιχία στο σύνολό της πληροί όλες τις συναφείς διατάξεις του σημείου 4.2 της παρούσας ΤΠΔ.
4.4.2.20.
Παροχή υπηρεσιών επί των αμαξοστοιχιών Όταν παρέχεται υπηρεσία σε επιβάτες σε συγκεκριμένο χώρο αμαξοστοιχίας στον οποίο δεν μπορούν να έχουν πρόσβαση οι χρήστες αναπηρικών αμαξιδίων, εφαρμόζονται λειτουργικά μέσα που εξασφαλίζουν ότι: α) παρέχεται δωρεάν βοήθεια για να βοηθηθούν οι χρήστες αναπηρικών αμαξιδίων να φτάσουν στην υπηρεσία, ή β) η υπηρεσία παρέχεται δωρεάν στους χρήστες αναπηρικών αμαξιδίων στους χώρους αναπηρικών αμαξιδίων, εκτός εάν η φύση της υπηρεσίας καθιστά αδύνατη την εξ αποστάσεως παροχή της.»· 39. το σημείο 4.4.3. αντικαθίσταται από το ακόλουθο κείμενο: «4.4.3.
Παροχή βοηθητικών μέσων επιβίβασης και παροχή βοήθειας Ο διαχειριστής υποδομής ή ο διαχειριστής σταθμού και η σιδηροδρομική επιχείρηση συμφωνούν την παροχή και τη διαχείριση των βοηθητικών μέσων επιβίβασης, καθώς και την παροχή βοήθειας και τα εναλλακτικά μέσα μεταφοράς σύμφωνα με τον κανονισμό (ΕΕ) 2021/782 ώστε να καθοριστεί ποιο εμπλεκόμενο μέρος είναι υπεύθυνο για τη λειτουργία των μέσων επιβίβασης και την εναλλακτική μεταφορά.
Ο διαχειριστής υποδομής ή ο/οι διαχειριστής/-ές του/των σταθμού/-ών και η σιδηροδρομική επιχείρηση μεριμνούν ώστε η κατανομή αρμοδιοτήτων που συμφωνούν μεταξύ τους να αποτελεί και την πλέον βιώσιμη σφαιρική λύση.
Οι συμφωνίες αυτές λαμβάνουν υπόψη τον χώρο χρήσης των βοηθημάτων επιβίβασης που αναφέρονται στα σημεία 5.3.1.2, 5.3.1.3, 5.3.2.9 και 5.3.2.10.